《仲弟习静东园构亭奉先慈志感一首》
明代·李如一

圣善遗龛供小园，仲郎思永构层轩。偏惊蔚草心空切，欲卧冰鱼殇觉翻。

今日怡颜惟雁塔，昔年留训在鸰原。栖身恨不依祠侧，吩咐司香莫过喧。

作者简介：（1557—1630）明常州府江阴人，本名鹗翀，后以字行，更字贯之。诸生，多识古文奇字，早谢举业，家世力耕。好购书，积书日益，仿宋晁氏、尤氏目录，自为铨次，发凡起例。补阙正讹，校雠同异，虽病不辍，尝助钱谦益撰《明史》。